google/wiki40b huggingface dataset:
Grønn eikevikler

Utseende

Hodet, forkroppen og framvingene er grønne, bakvingene lyst gråaktige. Vingespennet er 18-24 millimeter, den er dermed en av de største, norske viklerne. 
Larven har en skitten gul-grønn farge. Den har små, svarte flekker på kroppen og et svart hode.

Levevis

Grønn eikevikler har en ett-årig livssyklus og flyr fra siste halvdel av juni og utover i juli, om kvelden og  natten. Hunnen legger omtrent 50 egg enkeltvis eller i par på eikekvister, men aldri på siste års-skudd. Eggene er dekket av et klebrig sekret hvor alger, vingeskjell og forskjellige småpartikler lett fester seg. Dette skjuler egget. Eggene overvintrer. 
Eggene klekkes neste vår, i mai – juni, når eikas knopper så vidt har åpnet seg.  De små nyklekte larvene kryper inn gjennom sprekker i knoppskjellene.  Og spiser de små bladanleggene.  Det er viktig for eikevikleren at det er samsvar mellom tiden da knoppene spretter og klekking av eggene.  Dersom larvene klekker for tidlig klarer de ikke å trenge inn i knoppene og dør. En for sein klekking kan skape vansker fordi bladene da blir mindre fordøylige. 
Larvene lever den første tiden under knoppskjellene. Etter hvert som skuddet utvikles, vil de spinne et spinn omkring bladene, og leve skjult under bladdekket. Larvene er vanligvis ferdig utvokst og kommet til sitt siste larvestadium i slutten av juni. 
Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Forpuppingen finner vanligvis sted i sammenviklede blad. Om det er masseangrep og trærne er snauespiste for blad, kan de svarte puppene ligge i sprekker på stammen eller på planter under treet, i bunnvegetasjonen.
Albania under andre verdenskrig

Albania under andre verdenskrig var okkupert av Italia fra april 1939 og fram til 1943, og deretter av de tyske styrkene som befant seg i landet. Den albanske motstandskampen bidro til at landet ble frigjort i 1944.
De albanske troppene kjempet tappert og hardt mot den italienske invasjonen, men motstanden var forgjeves da de hadde mindre styrker med foreldet utstyr. Den italienske invasjonen hadde to årsaker. Den ene var at Mussolini ville gjenopprette Italia som en innflytelsesrik makt i området, og ville samtidig vise handlekraft overfor sin tyske allierte.
Albania dannet utgangspunktet for det italienske angrepet på Hellas 28. oktober 1940.
De albanske partisaner gjorde en stor innsats. Under krigen var den kommunistiske motstandsbevegelsen under ledelse av Enver Hoxha og Mehmet Shehu var sentral og ble støttet av den jugoslaviske motstandsbevegelsen.
Albania var et av de mest ødelagte landene i Europa etter krigen, hvor 60 000 hus var ødelagt og 10% av befolkningen var hjemløse.
Rundt 30 000 ble drept, 12 600 såret og 44 500 ble fengslet eller deportert, av dem både sivile og militære. På den tyske og italienske siden ble 26 595 drept, 21 245 såret og 20 800 tatt til fange.
Prosjekt Gutenberg

Prosjekt Gutenberg er et åpent og idealistisk initiativ for å digitalisere, arkivere, og distribuere eldre verk hvor opphavsretten ikke lengre er gjeldende. Prosjektet ble grunnlagt av Michael Hart i 1971 og er det eldste digitale bibliotek.
Per oktober 2006 var det over 19 000 bøker i databasen og prosjektet hadde på samme tid en gjennomsnittlig vekst på 50 nye bøker hver uke. Prosjekt Gutenberg inneholder hovedsakelig litterære verk som er blitt til offentlig eiendom, men også et fåtall lydfiler. I tillegg til skjønnlitteratur vil man også kunne finne andre verk som kokebøker, oppslagsverk og tidsskrifter.
Prosjektet er oppkalt etter boktrykkeren Johann Gutenberg.
Ma chérie ~itoshii kimi e~

«ma chérie ～愛しい君へ～» («ma chérie ~itoshii kimi e~») er den japanske musikk-gruppen Malice Mizers andre singel, og ble utgitt den 10. oktober 1996. Singelen ble utgitt etter bandets andre album, Voyage ~sans retour~. Singelens B-side, «regret», er en pianosolo laget av Gackt som var bandets vokalist på den tiden.
Ytterøy skole

Ytterøy skole er en skole på Ytterøy i Levanger kommune. Skolen er en 1–10-skole. Ytterøy skole har et stort friområde med ballvegg, ballbinge, husker, hinderløype og sklier.
Det er ni lærere ansatt ved skolen.
Göteborgs Stad Kortedala

Geografi

Kortedala ble bygd opp på 1950-tallet i Göteborgs nordøstre utmarker, der det tidligere bare fantes  bondegårder, og feiret 50-årsjubileum i 2003. Nå har Kortedala blandet bebyggelse, men mest flerboligshus. Kortedala nås med sporveislinjene 6, 7 og 11. Linje 6 er skiltet Kortedala og kjører til endeholdeplassen Aprilgatan. Linje 7 og 11 fortsetter til Bergsjön. De fleste gatene har navn etter tidsregningsuttrykk, for eksempel Tidsräkningsgatan, Kalendervägen og Halvsekelsgatan. Bydelen har fire lokala torg, nordfra regnet heter de Årstidstorget, Citytorget, Kortedala torg og Kalendertorget. Innen Kortedala finnes to kirker som tilhører Svenska kyrkan ved navn Allhelgonakyrkan och Vårfrukyrkan, samt Kortedalakyrkan, som er tilsluttet til Svenska Missionskyrkan. Politiet i nordøstre Göteborg har sin hovedstasjon ved Kortedala torg, utover det finnes også brannstasjon, vanntårn og Isdala ishall i bydelen.

Historie

Bydelen som ble bygget i årene 1953 til 1956 har sin tilsvarende bydel i Vällingby i Stockholm. Disse to ble ikke kalt forsteder da de ble bygget, men satellittstäder i en tid da satellitter som Sputnik snurret rundt jorden på samme måte som satellitbyer vokste fram på jomfruelig mark utenfor den gamle bykjernen. 1950-tallsnostalgien har vel fått sitt største gjennomslag i Kortedala museum, som ligger på Adventsvägen i Kortedala. Göteborgs sterke mann Göran Johansson (sosialdemokratisk ordfører i kommunestyret i Göteborg) har med rette sitt hjem i Kortedala, da bydelen er et resultat av et folkhemsprosjekt der den gode byen skulle skapes og være av et helt annet slag enn de forsteder som vokste fram i Sverige under miljonprogrammet decenniet etter. Kortedala ble besøkt av delegasjoner fra hele verden da den ble bygget, da man ble fascinert over at det gikk å skape gode boliger med bad, fullt utrustede kjøkken, stuer med parkettgolv og så videre for vanlige folk. Enda 50 år etter Kortedalas tilblivelse har bydelen holdt seg intakt til sin karakter i arkitektonisk henseende, men Kortedalas befolkning derimot har skiftet karakter, fra en bydel med tallrike barnefamilier via pensjonistområde til at det i dag er en mer skiftende befolkningsstruktur i Kortedala. Leilighetenes størrelse på i hovedsak cirka 50–60 kvadratmeter med to rom og kjøkken gjør at befolkningen har minket fra på det meste cirka 25 000 innbyggere til knapt 15 000 i bbegynnelsen av 2000-tallet. Svensker bor ikke lenger like trangt som tidligere.

Skoler

Skolene heter Talldungeskolan, Utmarksskolan (seks til ni år), Förstamajgatans förskola (tidigare Lövåsskolan), Assaredsskolan, Kortedala gymnasium (også om det ikke lenger drives noen gymnasieundervisning i tradisjonell mening, numera Vingagymnasiet, individuella programmet) og Ramsdalsskolan. 
Assaredsskolan er en grunnskole som omfatter årskursene en til ni. Noe som skiller skolen fra mengden er dens spesielle karakter som bygger på Monroe-modellen (se lenke nedenfor), med sitt utspring i blant annet Brooklyn, USA. Skolen har dessuten et eget amerikansk fotballag, ved navn Assareds Blue Titans. Skolens nåværende rektor heter Kicki Roiha.
Elevbedrift

Elevbedrift (EB) er Ungt Entreprenørskaps bedriftsprogram i grunnskolen. Elevbedrift som metode er basert på elevaktiv læring hvor elevene samarbeider om å utvikle sin egen bedrift, med lærere og andre som veiledere. Grunnlaget for elevbedriften er elevenes egne ideer, basert på kunnskap om lokale ressurser. Elevbedrift er utviklet med tanke på ungdomsskolen, men metoden kan tilrettelegges for mellomtrinnet og barnetrinnet. Gjennomføringen av en elevbedrift kan variere fra noen få uker til å strekke seg over et helt skoleår. 
Elevbedrifter kan registreres etter egne regler som ungdomsbedrifter (UB) i Enhetsregisteret i Brønnøysund, og tildeles organisasjonsnummer.
Trichauxa

Utbredelse

Slekten er utbredt på Madagaskar.
Landeveisrøver

Moderne landeveisrøvere

Også i morderne tid opptrer landveisrøvere. Spesielt er lastebiler utsatt hvor lasten forsøkes å stjeles for videresalg. Dette er et veldig stort problem, spesielt i USA og Italia. I USA finnes det en egen politistyrke som jobber bare med slike tyveri.
Lastebilfirma har utviklet mange metoder for å hjelpe mot landeveisrøvere. De har blant annet laget et satellitt- og GPRS-basert system som gjør at de kan holde styr på og vite hvor alle deres trailere er til enhver tid. Likevel, selv med slike motoder, kan drevne landeveispirater sabotere dette systemet i en lastebil de stjeler.
Hvordan slike tyveri utføres varierer stort sett bare med nyanser i voldelighet. Tyvene slår til når lastebilen står parkert, og sjåføren sover bak. Enkelte bruker håndvåpen og bare truer lastebilsjåføren ut, mens andre blir forgiftet eller banket opp med slagvåpen.
Det er også et problem at enkelte lastebilsjåfører lar seg bestikke av landeveisrøvere og i ettertid rapporterer lastebilen for stjålet, men disse hendelsene lar seg sjelden se statistisk.
Hotell i særklasse

Hotell i særklasse (orig: Fawlty Towers) er en britisk komiserie som gikk på BBC i 1975 og 1979. Serien handlet om det fiktive hotellet Fawlty Towers i Torquay på den engelske sørkysten. Hotellet eies og drives av den eksentriske Basil Fawlty og hans kone Sybil. Stuepiken Polly og kelneren Manuel tilhører den faste staben. Faste hotellgjester er den halvsenile major Gowen og de eldre frøknene Miss Tibbs og Miss Gatsby. Manuskriptene ble skrevet av John Cleese og Connie Booth, som også spiller hovedroller i serien. De var gift da den første serien ble innspilt 1975. Da den andre programserien ble innspilt i 1979, var Cleese og Booth skilt etter 10 års ekteskap. 
Handlingen er farsepreget og full av tilfeldige sammentreff og misforståeler. Det bærende elementet er Basil Fawltys eksentrisitet og uforlignelige kroppsspråk.
Serien er sendt på NRK første gang i 1976 og 1979, og har gått flere ganger i reprise.

Bakgrunn

John Cleese hentet inspirasjon til Fawlty Towers da Monty Python-gjengen bodde på Gleneagles Hotel i Torquay.  John og Connie bodde på hotellet etter at opptakene til det første Monty Python-showet var avsluttet. Eieren av hotellet (som i et intervju ble navngitt av Cleese som Donald Sinclair) skal ha vært usedvanlig vanskelig, blant annet ved å kaste en rutetabell på en gjest som spurte om busstider, kaste ut Eric Idles koffert på grunn av en mistanke om at den kunne inneholde en bombe, og kritisere den amerikansk-fødte Terry Gilliam for hans "altfor amerikanske" bordvaner (med gaffelen i feil hånd).
Datavarehus

Datavarehus er en type databasesystem som søker å organisere data på en tematisk rettet måte.
Med andre ord, å strukturere dataene/infrastrukturen slik at de egner seg for analytisk behandling (f.eks vi OLAP verktøy).

Opprinnelse

Bill Inmon kom opp med begrepet datavarehus, og regnes som feltets grunnlegger.

Datapopulasjon

De fleste datavarehus lastes daglig, ukentlig eller månedlig, og i noen tilfeller nær sanntid. 
For å holde kontroll med kompleksiteten i lastemønsteret brukes vanligvis såkalte ETL verktøy.
ETL prosessen er normalt kjerneaktiviteten i forvaltning av datavarehus løsninger. 
I de senere år har ETL prosessen gjennomgått en spesialisering til egne aktiviteter for håndtering av metadata, datakvalitet, dataprofilering, dataauditing og flere andre områder.

Behovsanalyse

Mange datavarehusprosjekter har egne aktiviteter knyttet til behovsanalyse, hvor rapporteringsbehov identifiseres. Denne aktiviteten søker å konsolidere behov i organisasjonen, slik at man kan definere og strukturere forretningsbegreper som i sin tur danner grunnlaget for å definere forskjellige rapporteringskuber eller DataMarts (Temavarehus på norsk).
Fekting under Panamerikanske leker 1991

Fekting under Panamerikanske leker 1991. Fekting var en av flere sporter i de ellevte Panamerikanske leker som ble arrangert i Havanna på Cuba i perioden 2. til 18. august 1991. Det var ellevte gangen som fekting var med i de panamerikanske leker.  Det var i alt ti øvelser, seks for menn og fire for kvinner. Individuelt og lag i kårde, florett og sabel for menn. Individuelt og lag i kårde og florett for kvinner. Cuba ble beste nasjon med sju gullmedaljer foran USA med tre.
Liten fugleskittvikler

Utseende

En middelsstor (vingespenn 15-18 millimeter) vikler. Som de andre artene i slekten Hedya ligner den på fugleskitt når den sitter stille, dette gir den god beskyttelse. Forvingen er mørkt gråbrun eller grå, litt spraglete. Spissen er bredt skinnende hvitfarget, med noen små, mørke flekker i det hvite. Bakvingen er lysgrå.

Levevis

Larvene lever på busker og trær i slekten Prunus, oftest på slåpetorn (Prunus spinosa), men også på plomme og andre arter, av og til også på andre busker og trær i rosefamilien. De spinner sammen flere blader og lever mellom dem.
De voksne sommerfuglene flyr mellom mai og juli.

Utbredelse

Den er utbredt i hele Europa, unntatt lengst i nord, og i det nordlige Asia.
Karameh

Karameh (eller al-Karameh og al-Karamah) er en by i Jordan, nær Allenbybryggen som strekker seg over jordanelva. Byen ligger ved grensen til Israel. 
Karameh er særlig kjent for slaget om Karameh fra 1968. Karameh var på den tiden politisk og militært hovedkvarter for den palestinske organisasjonen Fatah, som ble ledet av Yasir Arafat. Byen fikk svært omfattende skader under angrepet.
Byen hadde rundt 40 000 innbyggere i 1968, de fleste av dem palestinske flyktninger.

Bok

I 1984 utgav Cappelen boka Karameh av Kirsti Blom, ei bok hvor en norsk hjelpepleier møter palestinere i Libanon. På baksiden av boka står det at Karameh også betyr verdighet.
Jane Johnson (slave)

Tidlig liv

Jane Johnson antas å ha blitt født inn i slaveriet under navnet Jane Williams, i eller i nærheten av Washington, D.C. Hennes foreldre var John Williams og Jane Williams. Lite er ellers kjent om hennes tidlige liv. Hun giftet seg med en mann som het Johnson og fikk barn med ham.

Hus-slave

I 1853 ble Johnson og hennes to barn solgt til John Hill Wheeler (1806-1882), en plantasjeeier fra Nord-Carolina og politiker som arbeidet i Washington. DC. Hun  som slave i hsns husholdning. Hennes eldste sønn var blitt solgt til henne tidligere master i Richmond, Virginia, og hun hadde ikke ventet å se ham igjen.
I 1855 ledsaget Johnson og hennes sønner Daniel og Jesaja (ett 5 eller 6, og 11 eller 12, henholdsvis),  deres master Wheeler og hans familie med tog fra Washington, D.C., til New York. Wheeler hadde planlagt at de skulle reise med et skip til Nicaragua, hvor han hadde blitt utnevnt til USAs ministerresident. De stoppet underveis for overnatting i Philadelphia . Derfra  ville de fortsette med dampbåten til New York City for å ta skipet til Nicaragua.
Pennsylvania var fri stat som ikke aksepterte slaveri. Med dens lover kunn slaver  velge frihet hvis de ble brakt til staten av sine lasters. På slutten av det 18. århundre, hadde det blitt foreratt kompromisser som tillot de sørlige medlemmer av den nasjonale regjeringen å holde sine slaver i byen opp til seks måneder. Etter det kunne de velge frihet. På den tiden var  den nasjonale hovedstaden  midlertidig i Philadelphia.
Apoplektiker

Apoplektiker er en person som lider av apopleksi (fra gresk, det å slå noe ned; av apo- og plessein, «slå»), hjerneblødning, hjerneslag. Apopleksi er akutte fokale nevrologiske symptomer og utfall som varer i mer enn 24 timer. Hjerneslag oppstår som følge av skade på hjernevevet enten på grunn av regionalt redusert blodsirkulasjon (hjerneinfarkt) eller hjerneblødning.
Xiaoshan

Xiaoshan (kinesisk: 萧山区; pinyin: Xiāoshān Qū), er et distrikt i byprefekturet Hangzhou, i provinsen Zhejiang i Folkerepublikken Kina. Xiaoshan var tidligere klassifisert som en selvstendig by, men er blirt absorbert av sin betydelig større nabo Hangzhou.
Området er preget av en kraftig ekspanderende byggevirksomhet (2012), og det tilgodesees også i stor grad Kinas nye overklasse og øvre middelklasse.

Kulturminner

Kuahuqiao (跨湖桥遗址, Kuahuqiao yizhi), som er et funnsted fra tidlig neolittisk tid og navnegivende for Kuahuqiaokulturen (Kuahuqiao Wenhua, 跨湖桥文化; Kuahuqiao Culture), ble oppdaget i 1990 i landsbyen Xianghu og utforsket under ledelse av arkeologen Yan Wenming (严文明). Stedet er oppført på Folkerepublikken Kinas liste over kulturminner.

Flyplass

Hangzhous storflyplass, Hangzhou Xiaoshan internasjonale lufthavn, ligger her. Etter passasjertrafikk er den (2011) Kinas tiende største flypl,ass, og provinsen Zhejiangs største.

Veier

Kinas riksvei 104 løper gjennom distriktet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Kinas riksvei 329 går gjennom området, fra Hangzhou via Shaoxing og Ningbo til Putuo på Zhoushanøyene.
Eugene Debs

Bakgrunn

Eugene Debs' foreldre, som tilhørte det sosiale mellomskikt, var innvandrere fra Colmar i Elsass. De slo seg ned i Terre Haute, hvor også Eugene skulle tilbringe det meste av sitt liv. 
Som 14-åring dro han derfra for å arbeide som fyrbøter i forskjellige jernbaneselskaper. Fem dager etter vendte han tilbake til Terre Haute, der han først fikk ansettelse i en dagligvareforretning. I 1875 ble han grunnleggende medlem av den stedlige avdeling for jernbanefyrbøterforeningen. Der steg han raskt i hierarkiet og ble stedfortredende redaktør for dens tidsskrift, i 1880 dets redaktør, og samme år foreningens generalsekretær.

Politiker, arbeiderleder

Samtidig markerte han seg i lokalpolitikken.  Han ble valgt til delstatsforsamlingen i Indiana for Demokratene i 1880, og dannet i 1893 fagforeningen American Railway Union (ARU), en av de første fagforeningene i landet. Fagforeningen hadde en vellykket streik mot jernbaneselskapet Great Northern Railway i april 1894. 
Debs ble senere samme året fengslet fordi fagforeningen hans støttet de streikende arbeiderne ved Pullman-fabrikken, som laget jernbanevogner. Den føderale regjeringen blandet seg inn i konflikten, og sendte regulære troppestyrker fra hæren for å bryte streiken. Streiken ble knust, og det samme ble ARU.
Denne erfaringen radikaliserte Debs, som stilte opp som presidentkandidat for Social Democratic Party i 1900. Siden var han kandidat for Socialist Party of America i 1904, 1908, 1912 og 1920, siste gangen mens han satt i fengsel.
I 1905 var han med på å stifte fagbevegelsen Industrial Workers of the World (IWW).
Debs var klart anti-rasistisk, han fordømte rasismen gjennom alle sine år som sosialist, og formulerte en gang sitt enkle syn slik: «The Socialist Party is the party of the working class, regardless of color – the whole working class of the whole world.»
Debs var en karismatisk taler som brukte mye av vokabularet til kristendommen og den oratoriske stilen til evangelisk kristendom, selv om han generelt var skeptisk til organisert religion.

Fengsling og tap av statsborgerskap

Den 16. juni 1918 holdt Debs en antikrigstale i Canton i Ohio, i protest mot første verdenskrig. Han ble på grunn av det arrestert etter Spionasjeloven av 1917, og dømt til ti års fengsel, pluss tap av stemmeretten og det amerikanske statsborgerskapet på livstid. 
Mens han satt i fengsel i Atlanta, var han presidentkandidat for sosialistpartiet ved valget i 1920. Han fikk nesten en million stemmer.

Benådning

På slutten av året 1921 ble Debs benådet av president Harding, og han ble sluppet ut av fengselet, men Debs hadde fått svekket helsen sin permanent under fengselsoppholdet. I 1976 fikk Debs tilbake statsborgerskapet sitt, post mortem.
FA-cupen 1925/26

FA-cupen 1925/26 var den 51. sesongen av den engelske FA-cupen. I finalen ble Manchester City slått 1–0 av Bolton Wanderers.
Waltz With Me

Waltz With Me er et musikkalbum av Annbjørg Lien. Det kom ut i 2008 og er basert på en konsert hun holdt på Telemarkfestivalen i juli 2007. Hun dannet da en folkemusikkvartett sammen med amerikanske Bruce Molsky, (fele), hardingfele, gitar og som vokalist, svenske Mikael Marin (fem strengs bratsj) og kanadiske Christine Hanson (cello). Som spesiell gjest på albumet er Kirsten Bråten Berg med som vokalist på to spor. All musikken og arrangementene er av Annbjørg Lien, som også har produsert albumet. Opptak og miksing er gjort av Trond Engebretsen i Kongshavn Studios i Kristiansand, mens mastringen var ved Morten Lund i Masterhuset, Oslo. 
Kirsten Bråten Berg er med på «The Traveller», hvor hun og Bruce Molsky synger norsk og engelsk versjon av teksten. Det samme gjør de på «The Fiddle», hvor siste verset synges som duett. På «Dancing the Years All Away» er det bare Bruce Molsky som synger.
Oud bruin

Oud Bruin («gammel brun»), også kjent som Flanders Brown, er en øltype som stammer fra Flandern i Belgia. Navnet refererer til den lange modningsprosessen; ølet modner i opp til ett år. Det gjennomgår en andre gjæringsprosess som tar opp til en måned, og blir så modnet på flaske i flere måneder. Den lange prosessen gjør at restgjær og bakterier danner en sur smak som er karakteristisk for denne øltypen. Selv om noen typer Oud Bruin blir lagret på eik, er ikke dette vanlig, og dette gjør at disse ølene skiller seg i smak fra flamsk rødt øl som er surere.
Ølet er svært varierte, men har en alkoholprosent på mellom 4 og 8 og har middels kropp, er rødbrun og har en mild maltsmak uten humlebitterhet. Aromaen er kompleks med lukter av bær, plommer, rosiner og kirsebær. Smaken er søt, med innslag av karamell og frukt og har et syrlig hint på grunn av bakterier og modningsprosessen. I en god øl er ofte dette balansert mot malt med smak av toffee, noe som gir et sur-søtt uttrykk. Kommersielle utgaver mikser gjerne modent øl med yngre, søtere øl for å styre syrligheten og danne en mer kompleks smak.
Bembidion octomaculatum

Utbredelse

Bembidion octomaculatum finnes i nesten hele Europa, men mangler helt i nord, vidre østover i Asia. Den er ikke registrert fra Norge.

Utseende

Bembidion octomaculatum er en liten løpebille, brun-svart med flere lysere orange flekker. Den har en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion octomaculatum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Prosjektskolen

Prosjektskolen er en privat toårig kunstskole som skiller seg fra andre kunstskoler ved at den som den eneste bygger sin undervisning rundt såkalt tredimensjonal kunst (skulptur, installasjon, scenografi, performance mv.). Prosjektskolen ble startet av Vilde von Krogh og Yngve Rønning i 2005 . Kunnskapsdepartementet godkjente Prosjektskolens søknad om å bli toårig 13. september 2012. 
Prosjektskolen benytter seg av utøvende kunstnere som gjestelærere og foredragsholdere. Skolen holder til i Keysers gate 1 i Oslo, i lokalene til gamle Søilen Teater. Skolen samarbeider med kunstnersenteret Can Serrat i Catalonia, hvor det årlig arrangeres treukers skoleturer for førsteårsstudentene og er tilgjengelig som atelier for andreårsstudentene.
Herøyatunnelen

Herøyatunnelen er en jernbanetunnel med en lengde på 1 883 meter. Tunnelen befinner seg i Porsgrunn på et 2,88 km langt nedlagt sidespor langs Vestfoldbanen som kalles for Havnebanen Porsgrunn–Roligheten. Sporet går fra Porsgrunn stasjon til Herøya Industripark. Tunnelen er sperret av i begge ender, men sporet er intakt gjennom hele tunnelen. Kontaktledningen er også satt ut av drift. Inne i tunnelen er det et sidespor som gjør det mulig for tog å krysse.